Rufus en Xandr #disingewikkeld. Die nasleep van 'n apokaliptiese wolk. 'n Rooi Mazda Midge en Flip die hond. 'n Alternatiewe roete. 'n Sexy Duitser. 'n Geniale wetenskaplike. 'n 90's mix tape. En chaos. Baie chaos. Hierdie boek is die opvolg van Wolk wat in 2020 gepubliseer is. Die tienertemas wat in die roman aangespreek word, is eie aan die tienergroep.
Die Rietrotte lê laag (5)
Uiteindelik het Daniël 'n nuwe kamermaat, maar daar is iets baie vreemds met hom aan die gang. Waarheen verdwyn Wesley in die middel van die nag? Verder gaan die soektog na Daniël se pa voort. Die kanse begin egter baie skraal te lyk dat hy gevind sal word.
Toe Marco sy biologiese pa ontmoet, is dit die antwoord op baie vrae. Die regte antwoord, want Dirk du Toit is iemand soos wie hy graag wil wees. Die eintlike vrae kom egter nog. Wat nou van die mense wat Marco in die stad agtergelaat het? Wat is sy halfbroer se probleem? En Dirk se vrou s'n? Word hy agtervolg? Alles is reg aan Dirk, maar soveel is verkeerd óm hom … Soos die titel belowe, is Verkleurmannetjie nie net een soort storie nie. Hier is meer ratverwisselings en onthullings as in 'n hele TV-reeks, deur 'n skrywer wat weet hoe 'n tiener se kop werk - en hou van hoe dit werk!
Maria droom nie juis oor die toekoms nie, maar sy't altyd gedink hulle het darem een. En nou skielik is die verlede al wat daar is. Hulle sê die Nightshifts gaan alles vernietig.
17jarige Sybella probeer die raaisel rondom haar ma en suster se dood in 'n lugtaxi-ongeluk oplos, met die hulp van haar vriend, Jax. Haar pad kruis met Yala Uba, 'n onwettige hokvegter, Cedric Morton, 'n kuborg, en Lilith Rox, direkteur van Biotron Babas, 'n maatskappy wat geneties gemodifiseerde babas verskaf aan die ryk elite. Wanneer Sybella Lilith Rox se werksaanbod aanvaar, raak sy betrokke by donker geheime. Gaan sy uitvind wat werklik gebeur het, en watter prys gaan sy daarvoor betaal?
Rugbyballe en bikini's
Daar's 'n ou in my aarbei-smoothie
Drie van die gewildste Eerste Liefde-stories in een.
In Rugbyballe en bikini's kan niks Anelle se vakansie op Duinebaai bederf nie. Maar hoekom laat Martin haar so anders voel?
In Daar's'n ou in my aarbei-smoothie steek 'n geheime bewonderaar boodskappe in Yolandé se tas weg.
In My hart klop muffins laat die ou met die Franse naam Kat se hart jaag. Maar wat is Pierre se donker geheim?
Lily Linvelt se enigste missie is om 'n oeroue blommetjie in Ierland, in die Burren, te vind. Sy moet 'n elikser maak om haar ma te red wat 'n paar maande gelede deur 'n bloedsuiervlermuis in die einste Burren gebyt is.
Terwyl sy daar is, ontmoet Lily vir Sterling Ashford. Hy is 'n natuurbewaarder en -kenner in die Burren en hy help vir Lily om die seldsame blommetjies op te spoor. Hy is beeldskoon en enigmaties. Geheimsinnig en verleidelik. Sy hele wese drup van … betowering. Lily kom egter voor meer uitdagings te staan. Sy ontdek 'n geheim oor Sterling wat die wind uit haar seile neem en 'n bonatuurlike wêreld vir haar oopsluit, een wat sy gedink het net in fantasieë bestaan. Cobalt, die parfumeur by wie sy enfleurage leer doen, en sy honde het boonop sy eie duistere agenda. Die magiese blommetjies groei ook net in die diepste gevaarlikste deel van die Graganwoud en vele vyandige wesens staan haar en Sterling teë om betyds die elikser vir haar ma te maak …